ተቋማቱ ህገ መንግሥታዊ ሥርዓት ሥር እንዲሰድ፣ፈጣንና ፍትሃዊ ልማት እንዲረጋገጥ ሚና ነበራቸው
ዴሞክራሲያዊ ተቋማቱ ባለፉት 15 ዓመታት ህገ መንግሥታዊ ሥርዓት ሥር እንዲሰድና ፍትሃዊና ፈጣን ልማት በአገሪቱ እንዲረጋገጥ ከፍተኛ ሚና እንደነበራቸው ተገለጸ ።   የህዝብ ተወካዮች ምክር ቤት በዲሞክራሲ ያዊ ተቋማት ያለፉት 15 አመታትን ተቋማዊ እንቅስቃሴን  የገመገመ መድረክ  ትናንት  በምክር ቤቱ ተካሄዷል፡፡ መድረኩ ላይ  ከማህበራት፣ ፌደሬሽኖች አምራቾችና ዩኒቨርስቲዎች  የተወከሉ ከ 187 በላይ የዴሞክራሲ ተቋማት ተሳታፊ ሆነዋል፡፡ዲሞክራሲያዊ ተቋማት በተለይም ሥልጣንና ተግባራቸውን ለመወጣት ባደረጉት እንቅስቃሴ ዲሞክራሲያዊ ባህል እንዲዳብርና ዋስትና ያለው ዲሞክራሲ እንዲገነባ ከፍተኛ ድርሻ እንደነበራቸው በመድረኩ ተነስቷል፡፡በተለይም ህገ መንግስታዊ ሥርዓቱ በህብረተሰቡ ዘንድ ስር እንዲሰድና ፈጣን ፍትሃዊ ልማት እንዲረጋገጥ አበርክቷቸው እንደነበርም ተወስቷል፡፡ይሁንና ተቋማቱ የህዝቡን ሁለንተናዊ ተሳትፎ ማጎልበት ግልጽነትና ተጠያቂነትን ማዕከል ያደረግ አሰራርን ማስፈንና መዘርጋት  ላይ ጠንካራ ሥራዎችን መስራት እንደሚኖርባቸውም ተመልክቷል፡፡የህዝብ ተወካዮች ምክር ቤት በበኩሉ በወጡ ህጎችና እቅዶች በአግባቡ መተግበራቸውን የተመደበ የመንግስት ሃብት ለታለመለት አላማ መዋሉን በመከታተል የሚታዩበትን ክፍተቶች መሙላት እንደሚኖርበት ነው የተገለጸው፡፡